钦定古今图书集成/理学汇编/学行典/第230卷 > 《赠孝子叶相诗》韩居士
## 钦定古今图书集成/理学汇编/学行典/第230卷 > 《赠孝子叶相诗》韩居士

通山之山插云起，下有涧水清彻底。叶生孑然处其
中，节行却与山涧比。亲终万里独扶归，墓侧三年不
见齿。哀哀声惨夜乌啼，耿耿心悬风树里。结茅静坐
读《古书》，朱门不肯轻曳屦。嗟予奉命特观风，马蹄忽
踏山城市。坐令华县挂高名，封章还拟光闬里。呜呼
至宝在高深，岂可一得而遽止。勉之勉之复勉之，勿
耄，吾言斯可矣。